26. ΑΠΟΦΑΣΙΣ ΠΡΟΕΔΡΟΥ ΚΥΒΕΡΝΗΣΕΩΣ Αριθ. 56820 της 6/6 Νοεμ. 1961 (ΦΕΚ  Β' 406) Περί μεταβιβάσεως αρμοδιοτήτων επί της Γενικής Γραμματείας Αθλητισμού. Έχοντες υπ' όψει τας διατάξεις του άρθρ. 9 του Νόμ. 3925/1959 «περί Υπουργείων και των Οργανισμών των Δημοσίων Πολιτικών Υπηρεσιών», αποφασίζομεν: Μεταβιβάζομεν εις τον Υφυπουργόν παρά τω Υπουργείω Προεδρίας Κυβερνήσεως την άσκησιν των κατά τους κειμένους νόμους αρμοδιοτήτων ημών των αναφερομένων εις την Γενικήν Γραμματείαν Αθλητισμού. Η παρούσα, της οποίας η ισχύς άρχεται από σήμερον, δημοσιευθήτω δια της Εφημερίδος της Κυβερνήσεως. 